CELEX: 31983R3599
Language: el
Date: 1983-12-20 00:00:00
Title: Κανονισμός (ΕΟΚ) αριθ. 3599/83 της Επιτροπής της 20ής Δεκεμβρίου 1983 σχετικά με την ανακοίνωση πληροφοριών όσον αφορά τις τιμές αποσύρσεως που εφαρμόζουν οι οργανώσεις παραγωγών στον τομέα της αλιείας

Avis juridique important

|

31983R3599

Κανονισμός (ΕΟΚ) αριθ. 3599/83 της Επιτροπής της 20ής Δεκεμβρίου 1983 σχετικά με την ανακοίνωση πληροφοριών όσον αφορά τις τιμές αποσύρσεως που εφαρμόζουν οι οργανώσεις παραγωγών στον τομέα της αλιείας  

Επίσημη Εφημερίδα αριθ. L 357 της 21/12/1983 σ. 0022 - 0025 Ισπανική ειδική έκδοση: Κεφάλαιο 04 τόμος 2 σ. 0249  Πορτογαλική ειδική έκδοση : Κεφάλαιο 04 τόμος 2 σ. 0249 

***** ΚΑΝΟΝΙΣΜΟΣ (ΕΟΚ) αριθ. 3599/83 ΤΗΣ ΕΠΙΤΡΟΠΗΣ  της 20ής Δεκεμβρίου 1983  σχετικά με την ανακοίνωση πληροφοριών όσον αφορά τις τιμές αποσύρσεως που εφαρμόζουν οι οργανώσεις παραγωγών στον τομέα της αλιείας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), και ιδίως το άρθρο 9 παράγραφος 5 και το άρθρο 31,  Εκτιμώντας:  ότι η ανακοίνωση στην Επιτροπή των στοιχείων που αναφέρει το άρθρο 9 παράγραφος 4 του κανονισμού (ΕΟΚ) αριθ. 3796/81, πρέπει να της δίνει τη δυνατότητα να παρακολουθεί τη δράση που αναλαμβάνουν οι οργανώσεις παραγωγών σε περιφερειακό επίπεδο για την εξομάλυνση των τιμών στο στάδιο της παραγωγής· ότι πρέπει, κατά συνέπεια, να ανακοινώνονται οι αναγκαίες πληροφορίες στην Επιτροπή με ενιαίο τρόπο και το συντομότερο δυνατόν·  ότι οι δραστηριότητες των οργανισμών παραγωγών και η εφαρμογή των συστημάτων χρηματικής αντιστάθμισης και πριμοδότησης μεταφοράς αποτελούν σημαντικά στοιχεία για την εφαρμογή της κοινής οργάνωσης της αγοράς στον τομέα των αλιευτικών προϊόντων · ότι πρέπει να προβλεφθεί σύστημα ανακοίνωσης που διευκολύνει την παρακολούθηση από την Επιτροπή των δραστηριοτήτων των οργανώσεων παραγωγών και την εφαρμογή των εν λόγω συστημάτων·  ότι ο παρών κανονισμός προορίζεται να αντικαταστήσει τον κανονισμό (ΕΟΚ) αριθ. 2517/70 της Επιτροπής (2)· ότι είναι, συνεπώς, αναγκαίο να καταργηθεί ο εν λόγω κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Τα κράτη μέλη ανακοινώνουν στην Επιτροπή, σύμφωνα με το παράρτημα Ι, τα στοιχεία που αναφέρονται στο άρθρο 9 παράγραφος 4 του κανονισμού (ΕΟΚ) αριθ. 3796/81, το αργότερο ένα μήνα μετά την έναρξη της περιόδου αλιείας κατά την οποία εφαρμόζονται οι τιμές αποσύρσεως.  2. Τα κράτη μέλη γνωστοποιούν αμέσως στην Επιτροπή οποιαδήποτε τροποποίηση των στοιχείων που έχουν ανακοινωθεί κατ ' εφαρμογή της παραγράφου 1, με την επιφύλαξη των διατάξεων της παραγράφου 3.  3. Στην περίπτωση που μια οργάνωση παραγωγών εφαρμόζει για μια κατηγορία προϊόντος, κατά τη διάρκεια τουλάχιστον δύο διαδοχικών εβδομάδων, αυτόνομη τιμή αποσύρσεως,  - που κυμαίνεται σε επίπεδο κατώτερο κατά περισσότερο από 10 % από την κοινοτική τιμή αποσύρσεως,  - που είναι ίση ή ανώτερη από την τιμή προσανατολισμού,  τα κράτη μέλη ανακοινώνουν αμέσως το επίπεδο της τιμής αποσύρσεως και την προβλεπόμενη περίοδο για την εφαρμογή της, καθώς και τη σχετική κατηγορία προϊόντος.  Άρθρο 2  Σε περίπτωση που ένωση, η οποία περιλαμβάνει περισσότερες οργανώσεις παραγωγών, καθορίζει τιμή αποσύρσεως για ένα προϊόν που αναφέρεται στο παράρτημα Ι, πρέπει στην ανακοίνωση που αναφέρεται στο άρθρο 1, να καθορίζονται η επωνυμία και η έδρα:  - της ένωσης,  - καθενός από τους οργανισμούς παραγωγών που προτίθενται να εφαρμόσουν το σύστημα αυτό.  Άρθρο 3  1. Τα κράτη μέλη ανακοινώνουν κάθε μήνα στην Επιτροπή και το αργότερο στο τέλος της έκτης εβδομάδας μετά το μήνα που έγιναν οι αποσύρσεις, τις ποσότητες των προϊόντων που έχουν αποσυρθεί από την αγορά:  - με κοινοτική τιμή αποσύρσεως και, ενδεχομένως, με τιμές αποσύρσεως κατά περιοχή,  - με αυτόνομη τιμή αποσύρσεως.  Για κάθε αποσυρόμενο προϊόν, πρέπει να υποδεικνύονται οι κυριότερες σχετικές κατηγορίες.  2. Μετά τη λήξη της περιόδου αλιείας και το αργότερο πέντε μήνες μετά την έναρξη της επόμενης περιόδου αλιείας, τα κράτη μέλη ανακοινώνουν στην Επιτροπή, σύμφωνα με το παράρτημα ΙΙ, τις ποσότητες των προϊόντων που έχουν επωφεληθεί από τη χρηματική αντιστάθμιση και την πριμοδότηση μεταφοράς, όπως προβλέπεται στα άρθρα 13 και 14 του κανονισμού (ΕΟΚ) αριθ. 3796/81.  Άρθρο 4  Ο κανονισμός (ΕΟΚ) αριθ. 2517/70 καταργείται.  Άρθρο 5  Ο παρών κανονισμός αρχίζει να ισχύει την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Δεκεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 271 της 15. 12. 1970, σ. 14.  ΠΑΡΑΡΤΗΜΑ Ι  Κράτος μέλος:  Εφαρμογή της τιμής αποσύρσεως στον τομέα των προϊόντων αλιείας κατά την περίοδο εμπορίας 19 . . από την οργάνωση παραγωγών (όνομα και διεύθυνση):  ζωνών δραστηριότητας:  1.2,3.4 //   //   //   // 1  // 2  // 3  //   //   //  // Προϊόντα τα οποία αναφέρονται στο παράρτημα Ι Α και Δ του βασικού κανονισμού, για τα οποία εφαρμόζονται κοινοτικές τιμές αποσύρσεως (άρθρο 12 του εν λόγω κανονισμού), διακρίνοντας τα προϊόντα για τα οποία εφαρμόζονται περιφερειακές τιμές αποσύρσεως (άρθρο 12 παράγραφος 2 του βασικού κανονισμού)  // Όπου είναι απαραίτητο, οι κατηγορίες των προϊόντων για τα οποία εφαρμόζονται κατ' επιλογήν κοινοτικές τιμές αποσύρσεως ή για τα οποία εφαρμόζεται απαγόρευση πωλήσεως (άρθρο 13 παράγραφος 1 εδάφιο δ) του βασικού κανονισμού):   // Προϊόντα τα οποία αναφέρονται στα παραρτήματα Ι έως IV, για τα οποία εφαρμόζεται αυτόνομη τιμή αποσύρσεως (άρθρο 9 παράγραφος 1 του βασικού κανονισμού) για όλες τις κατηγορίες προϊόντων, καθώς και παρουσίαση και συσκευασία για την πώληση   //  1.2.3.4 //   // Εφαρμογή  κατ' επιλογή  // Απαγόρευση της  θέσεως προς πώληση  //   //   //   //   //   //   //   //   //   //   //   //   //  ΠΑΡΑΡΤΗΜΑ ΙΙ  Κράτος μέλος:  Εφαρμογή της κοινοτικής τιμής αποσύρσεως στον τομέα των προϊόντων της αλιείας κατά την περίοδο εμπορίας 19 . . από την οργάνωση παραγωγών (όνομα και διεύθυνση):  1.2.3.4 //   //   //   //   // Προϊόν  // Θέσεις προς πώληση κατά τη διάρκεια  της περιόδου εμπορίας (παράρτημα Ι στήλη  1 του κανονισμού (ΕΟΚ) αριθ. 3137/82)  // Σύνολο αποσύρσεων  (παράρτημα Ι στήλη 5  του κανονισμού (ΕΟΚ) αριθ. 3137/82)  // Σύνολο μεταφορών  (παράρτημα Ι στήλη 6  του κανονισμού (ΕΟΚ) αριθ. 3137/82)  //   //   //   //   //   //   //   //   //   //   //   //